Caran d'ache dedicou unha serie de viñetas en *L'assiette au Beurre* ao tráfico de medallas que levou a tipificar o tráfico de influencias como delito.
O **tráfico de influencias** é unha práctica ilegal en moitas lexistacións, e cando menos éticamente censurable, de utilizar a influencia persoal no goberno ou mesmo en ámbitos empresariais, a través de conexións con persoas e para obter favores ou tratos preferentes.

Tipoloxía
---------

Naturalmente, búscanse conexións con amigos ou coñecidos para ter información, e con persoas que exercen autoridade ou teñen poder de decisión, e moitas veces isto ocorre a cambio dun pago en diñeiro ou en especie, ou a concesión dalgún tipo de privilexio. A natureza ilegal do tráfico de influencias é relativa e distinta nos distintos estados-nación: a OCDE utilizou a miúdo o termo *"tráfico de influencias impropio"* para se referir a actos de lobby ilegais ou cuestionábeis.

O tráfico de influencias está penalizado na Arxentina, Bélxica, o Brasil, Chile, Colombia, Costa Rica, Cuba, Ecuador, España, Francia, Guatemala, Italia, México, Panamá, Paraguai, Perú, Portugal, Romanía, Uruguai e Venezuela. 

### Exemplos

#### Francia

O escándalo das condecoracións a finais do século XIX foi un caso político-financeiro que salpicou ó presidente da República Jules Grévy, quen foi obrigado á dimisión. A constatación da ausencia dunha lei que prohibise ese tipo de corruptelas, implicou a creación dunha incriminación específica que permitise reprimilas: o tráfico de influencias.

#### España

En España, o tráfico de influencias é puníbel e a súa persecución e sentenza dependen do Xulgado do Xurado da provincia en cuestión. O delito de tráfico de influencias está descrito nos artigos 428, 429, 430 e 431 da Lei orgánica 10/1995, do 23 de novembro, do Código Penal. A lexislación estaba tipificada na Lei orgánica 9/1991, do 22 de marzo, e no Código Penal de 1928, que regulaba algunha figura semellante ao tráfico de influencias e suborno.

#### Brasil

No Brasil, o tráfico de influencias está descrito no art. 332 do Código Penal. A pena prevista para este delito é a prisión, de 2 a 5 anos, e multa. A sanción increméntase á metade se o axente alega ou insinúa que a vantaxe tamén se destina ao traballador.

#### En Portugal

O delito de tráfico de influencias foi creado en Portugal en 1995 a proposta do Goberno de António Guterres. Casualmente, Armando Vara, exministro de Guterres, despois desvinculado do Partido Socialista, foi condenado por tres delitos de tráfico de influencias.

#### Uruguai

No Uruguai, o tráfico de influencias está previsto no artigo 158-BIS do Código Penal uruguaio.

Notas
-----

1. ↑  *Glosario de Términos de Integridad Corporativa* (PDF). 2018. p. 24. Arquivado dende o orixinal (PDF) o 17 de novembro de 2021.
2. ↑  "Building a Cleaner World Economy - OECD". *www.oecd.org* (en inglés). Consultado o 2022-06-11.
3. ↑  G. Buonomo, *Su due sentenze della sesta sezione penale della Cassazione in tema di corruzione e parlamentari*, Diritto pubblico europeo rassegna online, aprile 2019pp. 8-9. *(en italiano)* Abril 2019.
4. ↑  "Artículo 221 - CAPÍTULO IX Tráfico de Influencia - CODIGO PENAL FEDERAL". 5 de agosto de 2013. Archived from the original on 05 de agosto de 2013. Consultado o 18 de maio de 2019.
5. ↑  Jean-Marie Mayeur, *Les débuts de la Troisième République, 1871-1898*, Seuil, 1973, p. 171
6. ↑  Geneviève Giudicelli-Delage, *Droit pénal des affaires* , 6ª edición; ed. Dalloz, 2006
7. ↑  Iniudicando (2018-10-10). "EL DELITO DE TRÁFICO DE INFLUENCIAS". *DIÁLOGO JURÍDICO* (en castelán). Consultado o 2022-06-11.
8. ↑  "João Gabriel Desiderato; O crime de tráfico de influencias". *jusbrasil.com.br* (en portugués). Consultado o 11 de xuño de 2022. [*Ligazón morta*]
9. ↑  "Ex-ministro Armando Vara condenado a 5 anos de prisão efetiva". *www.dn.pt* (en portugués). Consultado o 2022-06-11.
10. ↑  Pietro Semeraro, (2000) *I delitti di millantato credito e traffico di influenza*, ed. Giuffre, Milán. (en italiano)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tráfico de influencias*** |

|  |  |
| --- | --- |
|  | A Galifontes posúe textos orixinais acerca de:  ***Tráfico de influencias*** |

|  |  |
| --- | --- |
|  | A Galicitas posúe citas sobre:  ***Tráfico de influencias*** |

### Bibliografía

* Semeraro, Pietro (2000). *I delitti di millantato credito e traffico di influenza* (en italiano). Milán: Giuffré. ISBN 9788814083020.
* Semeraro, Pietro (2008). "TRADING IN INFLUENCE AND LOBBYING IN THE SPANISH CRIMINAL CODE". En Pavešić, Berislav. *DECENNIUM MOZTANICENS* (en inglés). Rijeka: Universidade de Rijeka. pp. 297–312.

### Outros artigos

* Nepotismo
* Suborno
* Corrupción
* Prevaricación
* Lobby